Source: https://laakeinfo.fi/Medicine.aspx?m=5334&i=VERMAN_PARACEON
Timestamp: 2019-03-22 01:54:03+00:00
Document Index: 2164797

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Lääkeinfo.fi - lääkevalmisteiden pakkausselosteet - PARACEON peräpuikko 500 mg, 1 g
PARACEON peräpuikko 500 mg, 1 g
Lataa äänitiedostona, MP3 (3,9 mt, 17.08.2018 19:03:58)
Paraceon 500 mg ja 1 g peräpuikot
Mitä Paraceon-peräpuikot ovat ja mihin niitä käytetään
Mitä sinun on tiedettävä, ennen kuin käytät Paraceon-peräpuikkoja
Miten Paraceon-peräpuikkoja käytetään
Paraceon-peräpuikkojen säilyttäminen
1. Mitä Paraceon-peräpuikot ovat ja mihin niitä käytetään
Paraceon 500 mg ja 1 g (1000 mg) peräpuikot kuuluvat lääkkeisiin, joita käytetään särky- ja kuumetilojen oireenmukaiseen hoitoon.
2. Mitä sinun on tiedettävä, ennen kuin käytät Paraceon-peräpuikkoja
Älä käytä Paraceon-peräpuikkoja
jos olet allerginen parasetamolille tai tämän lääkkeen jollekin muulle aineelle (lueteltu kohdassa 6).
Keskustele lääkärin tai apteekkihenkilökunnan kanssa ennen kuin käytät Paraceon-peräpuikkoja, jos
maksasi toiminta on heikentynyt (esimerkiksi maksatulehduksesta, runsaasta ja säännöllisestä alkoholin väärinkäytöstä tai Gilbert’n oireyhtymä johtuen)
sinulla on tai on aikaisemmin ollut munuaissairaus
jos aloitat Paraceon 500 mg tai Paraceon 1 g peräpuikkojen käytön heti runsaan alkoholin käytön jälkeen.
Muita särkylääkkeitä ei saa käyttää samanaikaisesti ilman lääkärin määräystä.
Paraceon 500 mg peräpuikkoja voidaan käyttää vähintään 6-vuotiaille lapsille, jotka painavat vähintään 34 kg. Paraceon 1 g peräpuikkoja voidaan käyttää vain vähintään 18-vuotiaille aikuisille.
Muut lääkevalmisteet ja Paraceon
Haittavaikutusten riski kasvaa käytettäessä Paraceon-peräpuikkoja seuraavien lääkkeiden kanssa:
lääkeaineiden hajoamista maksassa lisäävät lääkkeet, esimerkiksi epilepsialääkkeet (kuten fenobarbitaali, karbamatsepiini, fenytoiini) ja rifampisiini (tuberkuloosilääke). Samanaikaisesta käytöstä voi aiheutua maksavaurioita.
kloramfenikoli (antibiootti)
tsidovudiini (viruslääke). Samanaikainen tsidovudiinilääkitys saattaa aiheuttaa potilaan valkosolujen määrän vähenemistä
verenohennuslääkkeiden (antikoagulanttien) teho saattaa lisääntyä, jos parasetamolia käytetään pitkiä aikoja päivittäin
Paraceon-peräpuikkojen käyttö ruoan ja juoman kanssa
Jos Paraceon 500 mg tai Paraceon 1 g peräpuikot aiheuttavat haittavaikutuksena tokkuraisuutta, huimausta tai uneliaisuutta, ne saattavat heikentää ajokykyä ja koneiden käyttökykyä.
Paraceon-peräpuikot sisältävät soijalesitiiniä
Jos lääkärisi on kertonut, että sinulla on jokin soijaintoleranssi, keskustele lääkärisi kanssa ennen tämän lääkevalmisteen käyttämistä.
3. Miten Paraceon-peräpuikkoja käytetään
Aikuiset (vähintään 18-vuotiaat)
Paraceon 500 mg peräpuikot:
1 peräpuikko korkeintaan 4 kertaa päivässä tai 2 peräpuikkoa korkeintaan 3 kertaa päivässä. Käyttökertojen välin on oltava vähintään 6 tuntia ja vuorokaudessa saa käyttää enintään kuusi 500 mg:n peräpuikkoa.
Paraceon 1 g peräpuikot:
1 peräpuikko korkeintaan 3 kertaa päivässä. Käyttökertojen välin on oltava vähintään 6 tuntia ja vuorokaudessa saa käyttää enintään kolme 1 g:n peräpuikkoa.
Vähintään 6-vuotiaat lapset, jotka painavat vähintään 34 kg: 1 peräpuikko korkeintaan 4 kertaa päivässä. Käyttökertojen välin on oltava vähintään 6 tuntia ja vuorokaudessa saa käyttää enintään neljä 500 mg:n peräpuikkoa.
Jatkuvaan käyttöön vain lääkärin ohjeen mukaan. Paraceon 500 mg -peräpuikkoja ei saa käyttää alle 6-vuotiaille. Paraceon 1 g –peräpuikkoja ei saa käyttää alle 18-vuotiaille.
Annosten välisen ajan pitää olla vähintään 6 tuntia. Suositeltuja annoksia ei saa ylittää.
Paraceon-peräpuikko laitetaan syvälle peräaukkoon heti ulostamisen jälkeen. Peräpuikon liukumisominaisuuksien parantamiseksi puikkoa voi lämmittää kädessä tai sen voi upottaa lämpimään veteen lyhyeksi ajaksi.
Neuvottele lääkärisi tai apteekkihenkilökunnan kanssa, jos Paraceon-peräpuikkojen vaikutus on liian voimakas tai liian heikko.
Jos käytät enemmän Paraceon-peräpuikkoja kuin sinun pitäisi
Jos olet ottanut liian suuren lääkeannoksen tai vaikkapa lapsi on ottanut lääkettä vahingossa, ota aina yhteyttä lääkäriin, sairaalaan tai Myrkytystietokeskukseen (puh. 09 471 977) riskien arvioimiseksi ja lisäohjeiden saamiseksi. Yliannostuksen ensimmäiset oireet ovat pahoinvointi, oksentelu, vatsakipu, ruokahaluttomuus ja yleinen sairauden tunne. Hakeudu heti lääkärin hoitoon vaikka oireet tilapäisesti lieventyisivätkin, koska se voi muuten johtaa maksan, munuaisten ja aivojen vaurioihin.
Jos unohdat käyttää Paraceon-peräpuikkoja
Hyvin yleinen: yli 1 potilaalla kymmenestä
Yleinen: enintään 1 potilaalla kymmenestä
Melko harvinainen: enintään 1 potilaalla sadasta
Harvinainen: enintään 1 potilaalla tuhannesta
Hyvin harvinainen: enintään 1 potilaalla kymmenestätuhannesta
Tuntematon: saatavissa oleva tieto ei riitä arviointiin.
tokkuraisuus, pahoinvointi, oksentelu, peräaukon limakalvon kutina.
päänsärky, hikoilu, kehonlämmön lasku, huimaus, uneliaisuus, hermostuneisuus, ripuli, vatsakipu, närästys, ummetus ja polttava tunne kurkussa.
Harvinaisia haittavaikutuksia ovat:
punoittava ihottuma.
yliherkkyysreaktiot (turvotukset, hengenahdistus, hikoilukohtaukset, pahoinvointi, verenpaineen lasku, sokki), verensolujen väheneminen, maksan toimintahäiriö, astmakohtaukset siihen taipuvaisilla ihmisillä, henkeä uhkaava yliherkkyysreaktio (anafylaktinen sokki), allerginen turvotus, ihottuma ja vaikeat ihoreaktiot (Stevens-Johnsonin oireyhtymä).
5. Paraceon-peräpuikkojen säilyttäminen
Mitä Paraceon-peräpuikot sisältävät
Vaikuttava aine on parasetamoli.
Yksi Paraceon 500 mg peräpuikko sisältää 500 mg parasetamolia.
Yksi Paraceon 1 g peräpuikko sisältää 1 g parasetamolia.
Muut aineet ovat: kovarasva ja soijalesitiini.
Paraceon 500 mg peräpuikko: valkoinen tai kermanvalkoinen peräpuikko.
Paraceon 1 g peräpuikko: kermanvalkoinen, torpedon muotoinen peräpuikko, jonka pituus on noin 34 mm.
Paraceon 500 mg peräpuikot ovat saatavissa 10 peräpuikon pakkauksissa.
Paraceon 1 g peräpuikot ovat saatavissa 10 peräpuikon pakkauksissa.
Myyntiluvan haltija on
Tämä pakkausseloste on tarkistettu viimeksi: 25.6.2018